NRO van SA in Monaco met Laureus vereer | Netwerk24
NRO van SA in Monaco met Laureus vereer
14 Februarie 2017 22:54
The inspiring @WavesforChange project is awarded the Laureus Sport for Good Award for changing young lives through surfing #Laureus17 pic.twitter.com/TISXxKoRXz— #Laureus17 (@LaureusSport) February 14, 2017Die Suid-Afrikaanse nieregeringsorganisasie (NRO) Waves for Change is Dinsdagaand by die gesogte Laureus-sporttoekenningsgeleentheid in Monaco met ’n spesiale toekenning vereer.Die NRO, wat die Sport for Good-toekenning ontvang het, poog om deur branderplankry veilige ruimtes te skep en weeklikse “terapiesessies” te bied aan jong volwassenes wat deur geweld geraak is, lui die organisasies se missie op sy webtuiste.Die groep bied ook mentorskap aan die jong volwassenes en probeer om hulle so te help om die nodige vaardighede te ontwikkel om positiewe lewenskeuses te maak, genesende verhoudings te bou en stres te hanteer.Tim Conibear het die groep in 2011 in die informele nedersetting Masiphumelele in Kaapstad gestig en die groep het met die hulp van plaaslike inwoners Apish Tshetsha en Bongani Ndlovu sedertdien van krag tot krag gegaan. Suid-Afrika se Olimpiese goue seun Wayde van Niekerk is deur Laureus benoem in die kategorie Deurbraak-vertoning van die Jaar, maar die kategorie is toe deur die Formula 1-kampioen Nico Rosberg gewen.Wayde het goud in die 400 m op die Olimpiese Spele in Rio de Janeiro gewen. Hy het terselfdertyd ’n nuwe wêreldrekord van 43,03 sekondes opgestel en Michael Johnson se 17 jaar oue 400 m-wêreldrekord verpletter.Ander benoemdes in dié kategorie het die Ethiopiese altleet Almaz Ayana, Fidji se sewesrugbyspan, Ysland se sokkerspan en Leicester City se sokkerspan ingesluit. Die Amerikaanse gimnas Simone Biles en super-sneller Usain Bolt van Jamaica is onderskeidelik as Laureus se sportvrou en sportman van die jaar aangewys.Biles het vier goue medaljes en ’n brons in Rio gewen, terwyl Bolt in die afgelope drie Spele die goud in die 100 m en 200 m gewen het.Wearing my #SneakersforGood at #Laureus17 to support the power of sports. @WaydeDreamer pic.twitter.com/kLF53wv1cB— #Laureus17 (@LaureusSport) February 14, 2017?? Look at this GIF of @WaydeDreamer live from #Laureus17 Red Carpet ?? pic.twitter.com/I836C6uRRh— #Laureus17 (@LaureusSport) February 14, 2017
Wayde wil ook sy merk in 100, 200 maak
Wayde stel tuisskare nie teleur